Den femte armé som var blitt presset til nord av den serbiske motoffensiven ved 9. desember, kunne ikke holde stand så Potiorek måtte til slutt beordre en generalretrett tilbake over elvene Donau, Sava og Drina. Det var utsendt ordre til de østerriksk-ungarske styrkene i Beograd om at de skulle bli og holde ut mot de serbiske angrepene, men denne ordren ble ikke fulgt. Serberne befridde deres hovedstad den 13. desember 1914, noe som kom som et bombeslag hos keiserne i Wien og Berlin. Franz Josef var helt fra seg av raseri ifølge hoffet mens Wilhelm II som var sykmeldt med influensa, gikk rett til seng etter å ha fått nyheten.